《次和友人岁暮旅怀十首 其六》
明代·卢龙云

玄冬霜雪尽，暖逐琯灰来。寒色旅中夜，春光何处台。

青归淮畔柳，红入陇头梅。底事能娱客，深樽有绿醅。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。